Մյունխենում կայացած Սրտաբանների եվրոպական միության վերջին ժողովի ժամանակ միանգամից մի քանի խումբ գիտնականներ ներկայացրել են 5 ուսումնասիրությունների արդյունքներ ավելի քան կես միլիոն մարդու մասնակցությամբ։ Թեստերից պարզ է դարձել, որ մարդիկ, ովքեր ամսական ուտում են 2,5-3 շոկոլադե սալիկ, 13%-ով նվազեցնում են սրտի անբավարարվածություն առաջանալու վտանգը՝ համեմատած այն մարդկանց հետ, որոնք ընդհանրապես շոկոլադ չեն ուտում։ Դա կապված է ֆլավոնոիդների հետ, որոնք առկա են կակաոյի հատիկների մեջ։ Դրանք օգնում են նվազեցնել բորբոքումն արյան անոթներում և բարձրացնել լավ խոլեստերինի մակարդակը։ Հետազոտողները պարզաբանել են, որ «ֆլավոնոիդները կարող են բարձրացնել ազոտի մոնօքսիդի մակարդակը, որը լայնացնում է արյան անոթները՝ օգնելով արյան շրջանառությանը։ Միևնույն ժամանակ, մթերքը կարող է ունենալ հագեցած ճարպերի բարձր մակարդակ։ Կարող ենք ասել, որ սև շոկոլադի չափավոր սպառումն օգտակար է առողջության համար։ Սակայն եթե դուք գերազանցեք նշված նորմը, ապա սրտի անբավարարվածության ռիսկն, ընդհակառակը, կմեծանա 17%-ով»։